"சசிகலா உள்ளிட்டவர்கள் மீதான தீர்ப்பு வரலாற்று முக்கியத்துவம் வாய்ந்தது. இதன் மூலம், ஊழல் செய்த அரசியல்வாதிகள் மக்கள் மன்றத்தில் ஏற்கப்பட்டாலும் நீதி மன்றத்திலிருந்து தப்ப முடியாது என இளைய தலைமுறையினருக்கு நம்பிக்கை ஏற்படும். இந்தத் தீர்ப்பின் தண்டனையிலிருந்துதான் விடுவிக்கப்பட்டிருக்கிறார் குற்றத்திலிருந்து அல்ல. இதை மனதில் வைத்தே இந்தத் தீர்ப்பை அணுக வேண்டும். 1 ரூபாய் சம்பளம் வாங்குவதாக சொன்ன முதல்வர், எப்படி இவ்வளவு சொத்துகளைக் குவிக்க முடியும் என்ற கேள்வி எல்லோர் மனதிலும் இருந்த ஒன்றுதான். இந்தத் தீர்ப்பின் அடிப்படையில் அதிமுக ஆட்சி செய்த காலங்களை மீள்பார்வை செய்ய வேண்டும். ஏனெனில் இந்த ஊழல் நடந்த அதிமுக ஆட்சிக் காலத்தில், ஓ.பன்னீர் செல்வமும் ஆட்சியின் ஒரு பகுதியாக இருந்தார். இப்போது இந்தத் தீர்ப்பைக் கேட்டு மகிழ்ச்சியடைய ஒன்றுமில்லை. சசிகலா தண்டிக்கப்பட்டதும் உடனே ஜெயலலிதா, சசிகலா ஆகியோர் செய்த குற்றமாக மட்டுமே பார்க்கக் கூடாது. அதிமுக ஆட்சியில் நடந்த குற்றம் என்றே பார்க்க வேண்டும். ஏனெனில் மன்னிப்பதையும் மறப்பதையும் மக்களிடம் இருப்பதைக் கொண்டு உணர்ச்சி வசப்பட்ட கருத்துகளைக் கூறுவதையும் பார்க்க முடிகிறது.